**Hwang Kyo-ahn** (født 15. april 1957 i Seoul i Sør-Korea) er en sørkoreansk konservativ politiker som var Sør-Koreas statsminister fra 21. mai 2015 til 11. mai 2017 og Sør-Koreas fungerende president fra 9. desember 2016 til 10. mai 2017. I februar 2019 ble han valgt til leder i Frihetspartiet Korea, som i 2020 ble omdannet til Det forente fremtidspartiet.

Etter at det ble kjent at president Park Geun-hye var innblandet i en korrupsjonskandale, ble hun avsatt 9. desember 2016, og Hwan Kyo-ahn ble satt inn som fungerende president samme dag.

Liv og virke
------------

### Bakgrunn

Hwang Kyo-ahn gikk ut av videregående skole i 1976 og avsluttet college ved Sungkyunkwan-universitetet i 1981. Han avla deretter juristeksamen ved samme universitet i 2006.

### Karriere

Hwang Kyo-ahn har etter sin utdannelse en lang merittliste, og i 2013 fikk han posten som justisminister. Han ble så Sør-Koreas statsminister 21. mai 2015, da hans forgjenger Choi Kyoung-hwan måtte fratre i samband med en båtulykke der ca 300 personer omkom. Kyo-ahn ble avsatt fra sin post den 2. november 2016 i samband med en politisk skandale og ble etterfulgt av Kim Byong-joon.

### MERS-viruset

I sin rolle som statsminister erklærte Hwang Kyo-ahn den 28. juli 2015 at epidemien med den smittsomme lungebetennelsen MERS var over i Sør-Korea. Sykdommen hadde smittet 118 personer og høstet 36 dødsoffer. Hwang Kyo-ahn erklærte epidemien som over ettersom ingen infeksjon var blitt registrert på 23 dager. WHO mente imidlertid at epidemien ikke kunne anses å være over ettersom organisasjonen krevde et spenn på minst 28 dager uten nye syke. WHO opprettholdt derfor visse forsiktighetstiltak som screening av reisende ved flyplassene og ved andre grensekontroller.

Regjeringen ble beskyldt for å ha vært sen med å handle under krisen og for at de fleste infeksjonene skjedde ved sykehus, som ikke var tilstrekkelig forberedte på et utbrudd av smittsom sykdom. Statsminister Kyo-ahn bad om unnskyldning på regjeringens vegne.

### Andre hendelser

Den 15. juli 2016 utbrøt store protester under en tale som Hwang Kyo-ahn holdt. Han ville utplassere et anti-missilsystem, det såkalte THAAD, som Sør-Korea var tilbudt å kjøpe av USA. Kyo-ahn møtte sterk motstand, fremfor alt landsbygdene der systemet skulle utplasseres. Missilsystemet skulle installeres omkring 250 kilometer sørøst for hovedstaden Seoul. Det ble levert protestlister. Under talen ble egg og vann kastet på ham. Talen måtte avbrytes og stedet evakueres. Som en konsekvens ble Hwang Kyo-ahn bedt om å gå som statsminister senere samme år. Han fikk imidlertid fortsette.

Referanser
----------

1. ↑  «Park names Justice Minister Hwang Kyo-ahn as new PM». *Yonhap News Agency* **(engelsk)**. Besøkt 20. januar 2017.
2. ↑  «Ny premiärminister i Sydkorea». *Skånska Dagbladet* **(svensk)**. 2. november 2016. Arkivert fra originalen 2. februar 2017. Besøkt 20. januar 2017.
3. ↑  «pmo». Arkivert fra originalen 8. november 2016. Besøkt 7. november 2016.
4. ↑  «BBC News-artikkel». Besøkt 7. november 2016.
5. ↑  K.J, Kwon. «CNN News-artikkel». CNN News. Besøkt 7. november 2016.

Eksterne lenker
---------------

* (en) Hwang Kyo-ahn – kategori av bilder, video eller lyd på Commons Rediger på Wikidata

| * v
* d
* r
Sør-Koreas presidenter |
| --- |
| 
* Syngman Rhee (1948–1960)
* Heo Jeong (1960; fungerende)
* Yun Bo-seon (1960–1962)
* Park Chung-hee (1963–1979)
* Choi Kyu-hah (1979–1980)
* Chun Doo-hwan (1980–1988)
* Roh Tae-woo (1988–1993)
* Kim Young-sam (1993–1998)
* Kim Dae-jung (1998–2003)
* Roh Moo-hyun (2003–2004)
* Goh Kun (2004; fungerende)
* Roh Moo-hyun (2004–2008)
* Lee Myung-bak (2008–2013)
* Park Geun-hye (2013–2017)
* *Hwang Kyo-ahn* (2017; fungerende)
* Moon Jae-in (2017–2022)
* Yoon Suk-yeol (2022–)

 | Presidentens segl |
| Kategori:Sørkoreanske presidenter |

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |